ประกาศกระทรวงพลังงานเรื่อง ถังเก็บน้ํามัน ระบบท่อน้ํามัน และอุปกรณ์ของคลังน้ํามัน พ.ศ. 2557----------------------------------------------------------- อาศัยอํานาจตามความในข้อ 31 วรรคสอง ข้อ 36 ข้อ 38 วรรคสอง และข้อ 44 วรรคสอง แห่งกฎกระทรวงคลังน้ํามัน พ.ศ. 2556 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 ซึ่งแก้ไขเพิ่มเติมโดยพระราชบัญญัติควบคุมน้ํามันเชื้อเพลิง (ฉบับที่ 2) พ.ศ. 2550 รัฐมนตรีว่าการกระทรวงพลังงาน ออกประกาศไว้ ดังต่อไปนี้ข้อ ๑ ประกาศนี้ให้ใช้บังคับเมื่อพ้นกําหนดสามสิบวันนับแต่วันประกาศในราชกิจจานุเบกษา เป็นต้นไปหมวด ๑ ถังเก็บน้ํามันและอุปกรณ์----------------------------ส่วน ๑ การออกแบบ การประกอบและติดตั้งถังเก็บน้ํามัน-----------------------------ข้อ ๒ ถังเก็บน้ํามันขนาดใหญ่ตามแนวตั้ง ต้องมีลักษณะและวิธีการติดตั้งดังต่อไปนี้ (1) แผ่นเหล็กผนังถังต้องมีค่าความเค้นที่เกิดขึ้น (allowable stress) เนื่องจากการรับแรงและน้ําหนักบรรทุกต่าง ๆ ไม่เกินกว่าค่าที่กําหนดไว้ตามมาตรฐาน API Standard 650 Welded Steel Tanks for Oil Storage (2) ผนังถังต้องมีความหนาตามค่าที่ได้จากการคํานวณออกแบบ ให้รับน้ําหนักบรรทุกสูงสุดบวกด้วยค่าการกัดกร่อน และต้องไม่น้อยกว่าความหนาต่ําสุดตามที่กําหนดไว้ในตารางดังต่อไปนี้| | || --- | --- || ขนาดเส้นผ่าศูนย์กลางของถัง (เมตร) | ความหนาต่ําสุด (มิลลิเมตร) || น้อยกว่า 15 (น้อยกว่า 50 ฟุต)15 แต่ไม่ถึง 36 (50 แต่ไม่ถึง 120 ฟุต)36 ถึง 60 (120 แต่ไม่ถึง 200 ฟุต)มากกว่า 60 (มากกว่า 200 ฟุต) | 5 (3 ส่วน 16 นิ้ว)6 (1 ส่วน 4 นิ้ว)8 (5 ส่วน 16 นิ้ว)10 (3 ส่วน 8 นิ้ว) | (3) การเชื่อมต่อท่อต่าง ๆ เข้ากับผนังถัง หากเป็นท่อที่มีขนาดเส้นผ่าศูนย์กลางเกิน 2 นิ้ว ผนังของถังจะต้องมีการเสริมความแข็งแรงที่หน้าตัดของเหล็กเสริมแรงนั้น ซึ่งจะต้องมีความหนาไม่น้อยกว่าความหนาของผนังถัง และต้องมีพื้นที่ไม่น้อยกว่า 2 เท่าของพื้นที่ช่องท่อ (4) แผ่นเหล็กพื้นถังจะต้องมีความหนาไม่น้อยกว่า 6 มิลลิเมตร ถังที่มีเส้นผ่าศูนย์กลางตั้งแต่ 12.50 เมตรขึ้นไปจะต้องมีแผ่นเหล็กวงแหวนรองใต้แผ่นเหล็กผนังถัง โดยแผ่นเหล็กวงแหวนนี้จะต้องมีความหนาไม่น้อยกว่าค่าที่ระบุไว้ในตารางดังต่อไปนี้| | || --- | --- || ความหนาของแผ่นเหล็ก ผนังถัง ชั้นแรก (มิลลิเมตร)(Nominal Plate Thickness of First Shell Course) | ความหนาของแผ่นเหล็กวงแหวนรองใต้แผ่นเหล็กผนังถัง (มิลลิเมตร) || ค่าความเค้นที่เกิดจากการทดสอบแรงดันน้ําที่ผนังถังชั้นแรก (MPa)(Hydrostatic Test Stress First Shell Course) || ไม่เกิน 190 | ไม่เกิน 210 | ไม่เกิน 230 | ไม่เกิน 250 || ไม่เกิน 19(ไม่เกิน 0.75 นิ้ว)มากกว่า 19 ถึง 25(มากกว่า 0.75 แต่ไม่เกิน 1 นิ้ว)มากกว่า 25 ถึง 32(มากกว่า 1 แต่ไม่เกิน 1.25 นิ้ว)มากกว่า 32 ถึง 38(มากกว่า 1.25 แต่ไม่เกิน 1.5 นิ้ว)มากกว่า 38 ถึง 45(มากกว่า 1.5 แต่ไม่เกิน 1.75 นิ้ว) | 6(1 ส่วน 4 นิ้ว)6(1 ส่วน 4 นิ้ว)6(1 ส่วน 4 นิ้ว)8(5 ส่วน 16 นิ้ว)9(11 ส่วน 32 นิ้ว) | 6(1 ส่วน 4 นิ้ว)7(9 ส่วน 32 นิ้ว)9(11 ส่วน 32 นิ้ว)11(7 ส่วน 16 นิ้ว)13(1 ส่วน 2 นิ้ว) | 7(9 ส่วน 32 นิ้ว)10(3 ส่วน 8 นิ้ว)12(15 ส่วน 32 นิ้ว)14 (9 ส่วน 16 นิ้ว) 16 (5 ส่วน 8 นิ้ว) | 9(11 ส่วน 32 นิ้ว)11(7 ส่วน 16 นิ้ว)14(9 ส่วน 16 นิ้ว)17(11 ส่วน 16 นิ้ว)19(3 ส่วน 4 นิ้ว) | หมายเหตุ : การคํานวณค่าความเค้นที่เกิดจากการทดสอบแรงดันน้ําที่ผนังถังชั้นแรก (Hydrostatic Test Stress First Shell Course) ให้เป็นไปตามมาตรฐาน API Standard 650 (5) ต้องมีช่องทางเข้าออก (manhole) ที่มีขนาดเส้นผ่าศูนย์กลางไม่น้อยกว่า 0.5 เมตร (20 นิ้ว) อย่างน้อยจํานวนสามช่อง โดยอยู่ในตําแหน่งบริเวณหลังคาถังจํานวนหนึ่งช่องและบริเวณผนังถังจํานวนสองช่องและต้องวางอยู่ในตําแหน่งตรงกันข้าม (6) การประกอบและการติดตั้งถังต้องปฏิบัติ ดังต่อไปนี้ (ก) การเชื่อมแผ่นเหล็กพื้นถัง 1) การเชื่อมผนังถังชั้นล่างที่ติดกับแผ่นวงแหวนรองและแผ่นเหล็กพื้นถัง จะต้องเชื่อมเต็มแบบต่อเนื่องทั้งในและนอกของผนังถัง 2) การเชื่อมแผ่นเหล็กพื้นถังต้องเกยกันอย่างน้อย 5 เท่าของความหนาของแผ่นเหล็กพื้นถัง โดยการเกยกันของแผ่นเหล็กพื้นถังกับแผ่นวงแหวนรองต้องเกยกันอย่างน้อย 65 มิลลิเมตร (ข) แนวเชื่อมในแนวตั้งของแผ่นเหล็กผนังถัง จะต้องห่างกันอย่างน้อย 0.30 เมตร หรือ 1 ใน 3 ของความยาวแผ่นเหล็ก และแนวเชื่อมจะต้องไม่อยู่ในแนวเดียวกันภายในสามแผ่นที่ตั้งซ้อนกัน (ค) การเชื่อมแผ่นเหล็กหลังคาของถังชนิดหลังคาติดตาย หรือชนิดหลังคาลอยภายในให้มีการเชื่อมต่อกันแบบเกยทับ และมีรอยเชื่อมด้านบนเพียงด้านเดียว แผ่นหลังคาส่วนที่เชื่อมต่อกับผนังถังให้มีรอยเชื่อมด้านบนเพียงด้านเดียวและการต่อแผ่นเหล็กหลังคาให้วางแผ่นเหล็กที่ตําแหน่งสูงกว่าอยู่บนแผ่นเหล็กที่ตําแหน่งต่ํากว่า (ง) ผิวภายนอกของถังต้องทารองพื้นกันสนิมแล้วทาทับด้วยสีทาภายนอก (จ) ถังเก็บน้ํามันขนาดใหญ่ชนิดหลังคาลอย ต้องมีลักษณะและวิธีการติดตั้งดังต่อไปนี้ 1) มีการระบายน้ําฝนจากแผ่นหลังคาลอยให้เพียงพอที่จะไม่ก่อให้เกิดความเสียหายต่อหลังคาถัง 2) วัสดุกันรั่วที่ขอบถังจะต้องไม่ทําปฏิกิริยากับน้ํามัน 3) มีอุปกรณ์ระบายไอน้ํามัน เพื่อป้องกันมิให้มีความดันและสุญญากาศเกินความสามารถของการระบายไอน้ํามันขณะสูบน้ํามันเข้าออก 4) ระบบการต่อไฟฟ้าลงดิน (earthing) ต้องมีการเชื่อมต่อสายดินระหว่างหลังคาลอยกับตัวถังเพื่อถ่ายเทประจุไฟฟ้าลงดิน 5) ต้องเสริมความมั่นคงแข็งแรงโดยรอบของผนังถังระดับไม่เกิน 1 เมตรจากส่วนสูงสุดของผนังถัง 6) ขาหยั่งของหลังคาลอยต้องสามารถปรับขึ้นลงได้ในตําแหน่งต่ําสุดขณะสูบน้ํามันเข้าออกและในตําแหน่งสูงสุดระหว่างการซ่อมบํารุง 7) แผ่นเหล็กหลังคา จะต้องวางซ้อนกันโดยแผ่นล่างจะอยู่ใต้แผ่นบนเพื่อหลีกเลี่ยงไม่ให้ความชื้นสะสมอยู่ในแนวที่ซ้อนกันใต้หลังคา 8) ช่องทางเข้าออก (manhole) ที่บริเวณผนังถังและหลังคาถัง ขนาดของช่องทางเข้าออกต้องมีขนาดเส้นผ่าศูนย์กลางไม่น้อยกว่า 0.5 เมตร (20นิ้ว)ข้อ ๓ ถังเก็บน้ํามันขนาดใหญ่ตามแนวนอน ต้องมีลักษณะและวิธีการติดตั้งดังต่อไปนี้ (1) ผนังถังต้องมีความหนาตามค่าที่ได้จากการคํานวณออกแบบให้รับน้ําหนักบรรทุกสูงสุดบวกด้วยค่าการสึกกร่อน (2) แผ่นเหล็กผนังถัง ต้องมีวิธีการเชื่อมให้มีความมั่นคงแข็งแรงและปลอดภัยการเชื่อมต่อท่อต่าง ๆ เข้ากับผนังถัง หากเป็นท่อที่มีขนาดเส้นผ่าศูนย์กลางเกิน 2 นิ้วผนังของถังจะต้องมีการเสริมความแข็งแรงที่หน้าตัดของเหล็กเสริมแรงนั้น ซึ่งจะต้องมีความหนาไม่น้อยกว่าความหนาของผนังถังและต้องมีพื้นที่ไม่น้อยกว่า 2 เท่าของพื้นที่ช่องท่อ (3) สําหรับถังที่มีปริมาณความจุเกิน 19,000 ลิตร ต้องมีช่องทางเข้าออกขนาดเส้นผ่าศูนย์กลางไม่น้อยกว่า 0.60 เมตรอย่างน้อยหนึ่งช่องข้อ ๔ ถังเก็บน้ํามันใต้พื้นดิน ต้องมีลักษณะและวิธีการติดตั้งดังต่อไปนี้ (1) ตัวถังต้องติดตั้งและยึดแน่นกับฐานรากในลักษณะที่ไม่อาจเคลื่อนที่หรือลอยตัวเนื่องจากแรงดันของน้ําใต้ดินและห้ามมีสิ่งก่อสร้างใด ๆ อยู่เหนือบริเวณดังกล่าว (2) ส่วนบนของผนังถังต้องอยู่ต่ํากว่าระดับพื้นดินไม่น้อยกว่า 0.50 เมตร (3) ต้องติดตั้งท่อระบายไอน้ํามันไว้ทุกถัง สําหรับถังที่แบ่งเป็นห้อง (compartments) ต้องติดตั้งท่อระบายไอน้ํามันไว้ทุกห้องแยกจากกัน โดยท่อระบายไอน้ํามันต้องมีลักษณะและวิธีการติดตั้ง ดังต่อไปนี้ (ก) มีขนาดเส้นผ่าศูนย์กลางไม่น้อยกว่า 40 มิลลิเมตร (ข) ปลายท่อระบายไอน้ํามันต้องอยู่สูงจากระดับพื้นดินไม่น้อยกว่า 4 เมตรและอยู่ห่างจากเขตคลังน้ํามันไม่น้อยกว่า 1.50 เมตร (4) ปลายท่อรับน้ํามันต้องอยู่ห่างจากเขตคลังน้ํามันไม่น้อยกว่า 1.50 เมตรข้อ ๕ การติดตั้งกลอุปกรณ์นิรภัยของถังเก็บน้ํามัน ต้องออกแบบโดยคํานึงถึงการระบายความดันของถังในกรณีดังต่อไปนี้ (1) การรับและจ่ายน้ํามัน (2) การเปลี่ยนแปลงของอุณหภูมิส่วน ๒ การทดสอบ และตรวจสอบถังเก็บน้ํามันก่อนการใช้งาน------------------------------------------ข้อ ๖ ในการก่อสร้างถังเก็บน้ํามันขนาดใหญ่ตามแนวตั้ง ต้องดําเนินการดังต่อไปนี้ (1) แนวเชื่อมของพื้นถังต้องได้รับการตรวจสอบว่าไม่มีการรั่วซึมโดยใช้กล่องสุญญากาศ (vacuum box) ที่มีแรงดูดไม่น้อยกว่า 17.23 กิโลปาสกาล (2.50 ปอนด์ต่อตารางนิ้ว) หรือวิธีการอื่นที่มีมาตรฐานเทียบเท่าตามที่รัฐมนตรีกําหนดโดยประกาศในราชกิจจานุเบกษา (2) แนวเชื่อมของผนังถังต้องได้รับการตรวจสอบด้วยการฉายรังสีหรือวิธีการอื่นที่มีมาตรฐานเทียบเท่าตามที่รัฐมนตรีกําหนดโดยประกาศในราชกิจจานุเบกษา (3) การตรวจสอบด้วยการฉายรังสีให้ดําเนินการ ดังต่อไปนี้ (ก) แนวเชื่อมตั้ง 1) แผ่นเหล็กที่มีความหนาไม่เกิน 10 มิลลิเมตร ให้ตรวจสอบด้วยการฉายรังสีหนึ่งจุดต่อระยะความยาวไม่เกิน 3 เมตรของแนวเชื่อมแรก หลังจากนั้นให้ตรวจสอบอีกหนึ่งจุดต่อทุกระยะความยาวไม่เกิน 30 เมตร 2) แผ่นเหล็กที่มีความหนาเกิน 10 มิลลิเมตร แต่ไม่เกิน 25 มิลลิเมตรให้ตรวจสอบด้วยการฉายรังสีตาม (1) โดยให้เพิ่มการตรวจสอบที่แนวเชื่อมตามแนวนอนติดกับแนวตั้งด้วย สําหรับแนวเชื่อมตามแนวตั้งของเหล็กชั้นล่างสุดแต่ละแนวเชื่อม ต้องมีการตรวจสอบอย่างน้อยสองจุดและต้องเป็นจุดที่อยู่ใกล้พื้นถังมากที่สุดเท่าที่จะกระทําได้อย่างน้อยหนึ่งจุด 3) แผ่นเหล็กที่มีความหนาเกิน 25 มิลลิเมตร ให้ตรวจสอบแนวเชื่อมตลอดทั้งแนวด้วยการฉายรังสี (ข) แนวเชื่อมนอนทุกระยะความยาว 3 เมตรของแนวแรก ต้องได้รับการตรวจสอบหนึ่งจุดหลังจากนั้นให้ตรวจสอบเพิ่มอีกหนึ่งจุดทุกระยะความยาว 60 เมตร (ค) การฉายรังสีแต่ละจุด จะต้องครอบคลุมความยาวของแนวเชื่อมอย่างน้อย 150 มิลลิเมตรและมีขนาดความกว้างของฟิล์มที่ใช้ไม่น้อยกว่า 45 มิลลิเมตร (ง) แนวเชื่อมแบบ fillet weld ระหว่างพื้นถังกับผนังถังต้องได้รับการตรวจสอบด้วยวิธีการ liquid dye penetrant test หรือ magnetic particle test (4) พิกัดขนาดของถังต้องอยู่ในค่ามาตรฐาน ดังต่อไปนี้ (ก) ค่าความดิ่ง (plumbness) ต้องไม่เกิน 1 ใน 200 ของความสูงของถังโดยวัดที่ขอบบนสุดของถังเทียบกับขอบล่างสุด (ข) ค่าความกลม (roundness) รัศมีของถังเมื่อวัดที่ระดับ 30 เซนติเมตรเหนือแนวเชื่อมพื้นถังต้องมีความคลาดเคลื่อนไม่เกินค่าตามที่กําหนดไว้ในตารางดังต่อไปนี้| | || --- | --- || เส้นผ่าศูนย์กลางถัง (เมตร) | ค่าความคลาดเคลื่อนที่ยอมให้ (มิลลิเมตร) || น้อยกว่า 12 (น้อยกว่า 40 ฟุต)12 แต่ไม่ถึง 45 (40 แต่ไม่ถึง 150 ฟุต)45 แต่ไม่ถึง 75 (150 แต่ไม่ถึง 250 ฟุต)มากกว่า 75 (มากกว่า 250 ฟุต) | 13 (1 ส่วน 2 นิ้ว)19 (3 ส่วน 4 นิ้ว)25 (1 นิ้ว)32 (1 กับเศษ 1 ส่วน 4 นิ้ว) | (ค) ค่าโก่งตัวหรือยุบตัวของผนังถังตามแนวเชื่อมตั้ง (peaking) ต้องไม่เกิน 13 มิลลิเมตรเมื่อวัดเทียบกับแบบความโค้งของผนังถังที่ยาว 900 มิลลิเมตร (ง) ค่าโก่งตัวหรือยุบตัวของผนังถังตามแนวเชื่อมนอน (banding) ต้องไม่เกิน 13 มิลลิเมตรเมื่อวัดเทียบกับแบบความตรงของผนังถังที่ยาว 900 มิลลิเมตรข้อ ๗ ถังเก็บน้ํามันขนาดใหญ่ตามแนวตั้ง เมื่อก่อสร้างเสร็จแล้วต้องทําการทดสอบ ดังต่อไปนี้ (1) ถังจะต้องได้รับการทดสอบแรงดันด้วยน้ําที่ระดับความสูง ดังต่อไปนี้ (ก) ที่ระดับสูงสุดของถัง (ข) สําหรับถังที่มีหลังคาติดตาย ให้บรรจุน้ําที่ระดับความสูง 50 มิลลิเมตรเหนือรอยเชื่อมต่อระหว่างผนังถังกับหลังคาถัง (ค) กรณีที่ไม่สามารถดําเนินการตาม (ก) และ (ข) ได้ เนื่องจากถังมีการติดตั้งช่องระบายน้ํามันล้นถัง (overflow) หรือมีข้อจํากัดจากการทํางานของหลังคาลอยภายในให้ทดสอบที่ระดับสูงสุดเท่าที่จะสามารถทดสอบได้ (2) ระหว่างที่กําลังทดสอบแรงดันด้วยน้ําตาม (1) ต้องทําการตรวจวัดการทรุดตัวของถังเมื่อบรรจุน้ําได้ร้อยละห้าสิบ ร้อยละเจ็ดสิบห้า และร้อยละร้อยของระดับที่จะทดสอบตาม (1) โดยต้องรักษาระดับน้ําให้คงที่ไว้อย่างน้อยยี่สิบสี่ชั่วโมง การวัดการทรุดตัวของถังต้องวัดก่อนและหลังที่มีการบรรจุน้ําในแต่ละช่วงการวัดต้องทําการวัดโดยรอบถัง โดยจุดที่วัดแต่ละจุดต้องห่างเท่ากันและให้มีระยะไม่เกิน 10 เมตร (3) ตรวจสอบรอยรั่วของแนวเชื่อมระหว่างแผ่นเหล็กเสริมความแข็งแรงกับผนังถัง โดยใช้แรงดันอากาศอัดด้วยแรงดันไม่น้อยกว่า 68.9 กิโลปาสกาล (10 ปอนด์ต่อตารางนิ้ว) แต่ไม่เกิน 103.4 กิโลปาสกาล (15 ปอนด์ต่อตารางนิ้ว) (4) กรณีถังเก็บน้ํามันชนิดหลังคาลอยหรือหลังคาลอยภายใน ให้มีการทดสอบหารอยรั่วที่ทุ่นลอยข้อ ๘ การทดสอบและตรวจสอบตามข้อ 6 และข้อ 7 ให้แจ้งพนักงานเจ้าหน้าที่ทราบก่อนการดําเนินการอย่างน้อย 7 วันทําการและผลการทดสอบและตรวจสอบ ต้องได้รับความเห็นชอบจากกรมธุรกิจพลังงานข้อ ๙ ถังเก็บน้ํามันใต้พื้นดินและถังเก็บน้ํามันขนาดใหญ่ตามแนวนอน เมื่อก่อสร้างเสร็จแล้วต้องทําการทดสอบ ดังต่อไปนี้ (1) ให้ทําการทดสอบถังและข้อต่อต่าง ๆ โดยใช้แรงดันน้ําหรือแรงดันอากาศอัดด้วยแรงดันไม่น้อยกว่า 20.6 กิโลปาสกาล (3 ปอนด์ต่อตารางนิ้ว) แต่ไม่เกิน 34.5 กิโลปาสกาล (5 ปอนด์ต่อตารางนิ้ว) ในกรณีใช้แรงดันน้ํา ให้ใช้เวลาในการทดสอบไม่น้อยกว่าหนึ่งชั่วโมง ในกรณีใช้แรงดันอากาศหรือก๊าซเฉื่อยให้ใช้เวลาในการทดสอบตามที่กําหนดไว้ในตารางดังต่อไปนี้ | | || --- | --- || ความจุของถัง (ลิตร) | เวลาที่ใช้ในการทดสอบ (ชั่วโมง) || ไม่เกิน 15,000ไม่เกิน 30,000ไม่เกิน 45,000ไม่เกิน 60,000 | ไม่น้อยกว่า 24ไม่น้อยกว่า 48ไม่น้อยกว่า 72ไม่น้อยกว่า 96 | (2) ในกรณีที่พบการรั่วซึม ให้ตรวจสอบหารอยรั่วซึมแล้วทําการแก้ไขและทําการทดสอบตาม (1) ซ้ํา จนกระทั่งไม่ปรากฏการรั่วซึม (3) สําหรับถังเก็บน้ํามันที่ผ่านการใช้งานมาแล้ว ห้ามทําการทดสอบด้วยแรงดันอากาศ (4) ทําการทดสอบโดยวิธีการอื่นที่มีมาตรฐานเทียบเท่าตามที่รัฐมนตรีกําหนดโดยประกาศในราชกิจจานุเบกษา (5) ในกรณีที่ถังเก็บน้ํามันใต้พื้นดินเป็นผนังสองชั้นที่มีการทดสอบจากโรงงานผลิตและอัดแรงดัน หรือแรงดันสุญญากาศระหว่างผนังถังชั้นนอกและชั้นใน ให้ตรวจสอบมาตรวัดแรงดันหรือแรงดันสุญญากาศ หากไม่มีการเปลี่ยนแปลงแรงดันเกินกว่าแรงดันที่ผู้ผลิตกําหนด ให้ถือว่าถังปราศจากการรั่วซึม โดยไม่ต้องทําการทดสอบตาม (1)ข้อ ๑๐ สําหรับถังเก็บผลิตภัณฑ์อื่นที่ไม่ใช่น้ํามัน หากจะนํามาใช้เป็นถังเก็บน้ํามันขนาดใหญ่ต้องดําเนินการทดสอบและตรวจสอบให้เป็นไปตามประกาศนี้ ในกรณีที่ถังดังกล่าวได้มีการทดสอบและตรวจสอบตามประกาศนี้แล้ว ให้นําผลการทดสอบและตรวจสอบยื่นต่อกรมธุรกิจพลังงานเพื่อพิจารณาให้ความเห็นชอบก่อน เมื่อได้รับความเห็นชอบแล้วให้ถือว่าถังดังกล่าวได้ผ่านการทดสอบและตรวจสอบหมวด ๒ การทดสอบและตรวจสอบระบบท่อน้ํามันและอุปกรณ์ก่อนการใช้งาน-----------------------------------------------------ข้อ ๑๑ ระบบท่อน้ํามันและอุปกรณ์ต้องได้รับการทดสอบ ดังต่อไปนี้ (1) ทดสอบโดยรับแรงดันที่ความดันอย่างน้อย 1.5 เท่าของค่าความดันออกแบบ (design pressure) และรักษาความดันไว้อย่างน้อยสามสิบนาที โดยไม่มีการรั่วไหล (2) ทดสอบการรับแรงดัน ให้ใช้น้ําเป็นตัวกลางในการทดสอบ (hydrostatic test) ในกรณีไม่สามารถใช้น้ําได้ ให้ใช้ก๊าซเฉื่อยแทนได้ (3) ท่ออ่อน (flexible hose) ให้ทดสอบการรับแรงดัน โดยใช้น้ําที่ความดัน 1.5 เท่าของความดันใช้งาน (working pressure) และรักษาความดันไว้อย่างน้อยสิบนาทีข้อ ๑๒ ระบบท่อน้ํามันของถังเก็บน้ํามันขนาดใหญ่ตามแนวตั้ง ต้องทําการทดสอบและตรวจสอบ ดังต่อไปนี้ (1) วัสดุหรือชิ้นส่วนประกอบต่าง ๆ ของระบบท่อน้ํามันและอุปกรณ์ ต้องได้รับการตรวจพินิจว่าอยู่ในสภาพดีและสามารถใช้งานได้โดยปลอดภัย (2) แนวเชื่อมต้องได้รับการตรวจสอบโดยการฉายรังสี (Radiographic Examination) แนวเชื่อมรอบวงท่อ (Circumferential Welds) จํานวนไม่น้อยกว่าร้อยละ 5 ของจํานวนแนวเชื่อมทั้งหมดหรือโดยใช้คลื่นเสียงความถี่สูง (Ultrasonic Examination) แนวเชื่อมที่ไม่ผ่านเกณฑ์การตรวจสอบต้องได้รับการซ่อมและตรวจสอบอีกครั้งและต้องดําเนินการดังต่อไปนี้ด้วย (ก) จะต้องสุ่มตัวอย่าง (การสุ่มครั้งที่สอง) แนวเชื่อมชนิดเดียวกันอีก 2 แนวขึ้นมาทําการตรวจสอบแบบเดียวกัน ถ้าแนวเชื่อมที่ตรวจสอบใหม่นี้ผ่าน ให้ถือว่าแนวเชื่อมทั้งหมดผ่าน (ข) แนวเชื่อมใดในการสุ่มครั้งที่สองไม่ผ่านเกณฑ์การตรวจสอบ ต้องสุ่มตัวอย่าง (การสุ่มครั้งที่สาม) แนวเชื่อมชนิดเดียวกันอีก 2 แนวเชื่อมขึ้นมาทําการตรวจสอบแบบเดียวกัน ถ้าแนวเชื่อมที่ตรวจสอบใหม่นี้ผ่านทั้งหมด ให้ถือว่าแนวเชื่อมทั้งหมดผ่าน (ค) หากพบว่ามีแนวเชื่อมใดในการสุ่มครั้งที่สามไม่ผ่านเกณฑ์การตรวจสอบให้ตรวจแนวเชื่อมที่เหลือทั้งหมด (ง) แนวเชื่อมใด ๆ ที่ตรวจสอบไม่ผ่าน ต้องได้รับการเชื่อมซ่อมและตรวจสอบด้วยเช่นเดียวกัน (จ) สําหรับงานปรับปรุง ซ่อมแซม หรือเปลี่ยนแปลงใดๆ ที่จํานวนแนวเชื่อมที่คํานวณมีไม่ถึงหนึ่งแนวเชื่อม ให้ยกเว้นไม่ต้องทําการตรวจสอบ (3) ผลการทดสอบและตรวจสอบตาม (1) และ (2) ต้องเก็บรักษาบันทึกไว้ให้กรมธุรกิจพลังงานสามารถเรียกตรวจสอบได้เป็นระยะเวลาหนึ่งปีผู้มีอํานาจลงนาม - ประกาศ ณ วันที่ 3 ตุลาคม พ.ศ. 2557 ณรงค์ชัย อัครเศรณีรัฐมนตรีว่าการกระทรวงพลังงาน